
                                                                                   PATVIRTINTA

                                                                                   Šakių rajono savivaldybės administracijos 

                                                                                   direktoriaus 2015 m. rugpjūčio 25 d.

                                                                                   įsakymu Nr. AT-825
CENTRALIZUOTOS BUHALTERIJOS SKYRIAUS BUHALTERIO 
PAREIGYBĖS APRAŠYMAS

I. BENDROJI DALIS


1. Centralizuotos buhalterijos skyriaus buhalterio pareigybė yra reikalinga tam, kad vadovaujantis VSAFAS ir kitais buhalterinę apskaitą reglamentuojančiais aktais būtų laiku ir teisingai apskaitomas trumpalaikis ir ilgalaikis turtas, laiku ir tinkamai atliekamas materialaus, nematerialaus ir finansinio turto inventorizavimas, teisingai ir laiku tvarkoma numeruotų blankų apskaita, tinkamai administruojamos ES fondų lėšos, laiku ir teisingai teikiamos turto ataskaitos.


2. Centralizuotos buhalterijos skyriaus buhalteris yra darbuotojas, dirbantis pagal darbo sutartį, pavaldus skyriaus vedėjui.




3.  Darbuotojas, einantis šias pareigas, turi atitikti šiuos reikalavimus:

3.1.  turėti aukštąjį neuniversitetinį arba jam prilygintą buhalterinį išsilavinimą, nuolat kelti kvalifikaciją;


3.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais buhalterinę apskaitą, archyvų tvarkymą;


3.3.  mokėti valdyti, kaupti, susisteminti, apibendrinti informaciją ir rengti išvadas;


3.4.  savarankiškai planuoti, organizuoti savo veiklą;


3.5. sklandžiai dėstyti mintis raštu ir žodžiu, žinoti raštvedybos taisykles ir teisės aktų rengimo taisykles, mokėti dirbti kompiuteriu;


3.6.  būti pareigingam, darbščiam, kūrybingam, gebėti bendrauti.                                              

                                    II. DARBUOTOJO, EINANČIO ŠIAIS PAREIGAS, FUNKCIJOS 

            
4. Darbuotojas, einantis šias pareigas, privalo:

            
4.1. vadovaujantis VSAFAS reikalavimais tvarkyti trumpalaikio ir ilgalaikio materialiojo ir nematerialiojo turto apskaitą, vykdyti einamąją kontrolę;

            

4.2. dalyvauti turto inventorizacijos komisijos darbe, pateikti inventorizacijos komisijai turto inventorizacijos apyrašus, ruošti inventorizacijos sutikrinamuosius žiniaraščius;

            

4.3. kontroliuoti, kad būtų įvertintas turto nuvertėjimas;

            

4.4. surinkti išduoto pagal panaudą turto inventorizacijos apyrašus, juos patikrinti;

           
4.5.  tvarkyti ilgalaikio turto nusidėvėjimo apskaitą;

            
4.6. tvarkyti numeruotų blankų apskaitą, vykdyti einamąją kontrolę;

            
4.7. tvarkyti turto, apskaitomo nebalansinėse sąskaitose apskaitą, vykdyti einamąją kontrolę;

             
4.8. rengti statistines apskaitomo turto ataskaitas;

             
4.8. ruošti turto ir medžiagų ataskaitas finansinei atskaitomybei;

             
4.9. suvesti savo parengtų finansinių ataskaitų rinkinių ataskaitų duomenis į VSAKIS.

             
4.10. VSAKIS derinti administracijos ir seniūnijų tarpusavio ūkines operacijas, atsiradusias dėl turto gavimo, perdavimo su visais viešojo sektoriaus subjektais per ataskaitinį laikotarpį.

             
4.11. administruoti ES fondų lėšas, tvarkyti savivaldybės administracijoje vykdomų projektų lėšų apskaitą, vykdyti šių lėšų einamąją kontrolę, ruošti šių lėšų mokėjimo pavedimus;

             
4.12. vykdyti Centralizuotos buhalterijos skyriaus vedėjo nurodymus ir atlikti kitas, pareigybės aprašyme nenumatytas nenuolatinio pobūdžio funkcijas, kurios yra priskirtos Centralizuotos buhalterijos skyriaus kompetencijai.



V. ATSAKOMYBĖ IR ATSKAITOMYBĖ

5. Buhalteris atsako už: 

5.1. skyriaus veiklos nuostatuose ir šiame pareigybės aprašyme nustatytų funkcijų bei pavestų užduočių neatlikimą ar netinkamą atlikimą;


5.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;


5.3. profesinių paslapčių, sužinotų einant tarnybines pareigas, saugojimą;


5.4. einamąją finansų kontrolę, numatytą šiame pareigybės aprašyme;


5.5. finansinės ir statistinės atskaitomybės sudarymą laiku ir pagal numatytas atlikti funkcijas;


5.6. atsiskaitymų kontrolę ir turto apskaitą;


5.7. pareigybės aprašyme numatytų dokumentų surašymą laiku ir teisingai, juose esančių duomenų tikrumą, ūkinių operacijų teisėtumą.


6. Už skyriaus veiklos nuostatuose, pareigybės aprašyme nustatytų funkcijų atlikimą tiesiogiai atskaitingas skyriaus vedėjui.

______________________________________
Susipažinau

